დანართი

**თავი I**

ქობულეთის მუნიციპალიტეტის საკრებულოს (შემდგომში „საკრებულო“) პერსონალურ მონაცემთა დაცვის პოლიტიკა განსაზღვრავს დამუშავებისათვის პასუხისმგებელი პირის - საკრებულოს (მისამართი: ქობულეთის დავით აღმაშენებლის გამზირი N141, საინდენტიფიკაციო კოდი 247001890, ელ.ფოსტა: [kobsakrebulo@gmail.com](mailto:kobsakrebulo@gmail.com)) მიერ პერსონალური მონაცემების დამუშავებისა და გამოყენების პრინციპებს და მიზანს.

**მუხლი 1.** ზოგადი დებულება

1. „პერსონალურ მონაცემთა დაცვის წესი“ (შემდგომში - წესი) შემუშავებულია

„პერსონალურ მონაცემთა დაცვის შესახებ“ საქართველოს კანონის საფუძველზე.

1. ამ წესის მიზანია:

ა) უზრუნველყოს მონაცემთა დამუშავებისას და მათი გაცემისას ქობულეთის მუნიციპალიტეტის საკრებულოში (შემდგომში - საკრებულოში) დასაქმებულ პირთა, ასევე იმ მესამე პირთა, რომლებიც საკრებულოს სახელით ახორციელებენ თავიანთ უფლებამოსილებას, უფლებებისა და თავისუფლებების დაცვა, მათ შორის, პირადი ცხოვრების ხელშეუხებლობა.

ბ) განსაზღვროს პერსონალურ მონაცემთა დაცვის სტრატეგია, მონაცემთა დაცვის ძირითადი პრინციპები და მექანიზმები.

1. საკრებულოს მიერ პერსონალურ მონაცემთა დამუშავების ძირითადი პრინციპებია: კანონიერება, ლეგიტიმურობა, სამართლიანობა, პროპორციულობა, გამჭვირვალობა და სიზუსტე.
2. საკრებულოს პერსონალური მონაცემების დამუშავება, დაცვა და შენახვახორციელდება წინამდებარე წესისა და საქართველოს კანონმდებლობის შესაბამისად.

**მუხლი 2.** ტერმინთა განმარტება

ამ წესის მიზნებისათვის გამოყენებულ ტერმინებს აქვს შემდეგი მნიშვნელობა

ა) პერსონალური მონაცემი − ნებისმიერი ინფორმაცია, რომელიც იდენტიფიცირებულ ან იდენტიფიცირებად ფიზიკურ პირს უკავშირდება. ფიზიკური პირი იდენტიფიცირებადია სახელით, გვარით, პირადი ან/და საიდენტიფიკაციო ნომრით, გეოლოკაციის მონაცემებით, ელექტრონული კომუნიკაციის მაიდენტიფიცირებელი მონაცემებით, ფიზიკური, ფიზიოლოგიური, ფსიქიკური, ფსიქოლოგიური, გენეტიკური, ეკონომიკური, კულტურული ან სოციალური მახასიათებლით;

ბ) განსაკუთრებული კატეგორიის მონაცემი - მონაცემი, რომელიც დაკავშირებულია, ფიზიკური პირის რასობრივ, ეთნიკურ კუთვნილებასთან, პოლიტიკურ შეხედულებებთან, რელიგიურ, ფილოსოფიურ ან სხვაგვარ მრწამსთან, პროფესიული კავშირის წევრობასთან,

არასრულწლოვანის შესახებ ინფორმაციასთან, ჯანმრთელობა, ადამიანით ვაჭრობასთან ან „ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ“ საქართველოს კანონის შესაბამისად დანაშაულის მსხვერპლად ცნობასთან, პატიმრობასთან, სასჯელის აღსრულებასთან, ბიომეტრიულ და გენეტიკურ მონაცემებთან;

გ) მონაცემთა დამუშავება − პერსონალური ინფორმაციის შეგროვება, მოპოვება, მათზე წვდომა, ფოტოგადაღება, ვიდეო/აუდიომონიტორინგი, მონაცემთა ორგანიზება, დაჯგუფება, შეცვლა, შენახვა, აღდგენა, ურთიერთდაკავშირება, დაბლოკვა, გამოთხოვა, გამოყენება, წაშლა ან განადგურება;

დ) მონაცემთა სუბიექტი - ნებისმიერი ფიზიკური პირი, ვისი მონაცემებიც მუშავდება საკრებულოს მიერ;

ე) დამუშვებისთვის პასუხისმგებელი პირი − საკრებულო, რომელიც თავისი კომპეტენციის ფარგლებში განსაზღვრავს პერსონალურ მონაცემთა დამუშავების მიზნებსა და საშუალებებს. საკრებულოს მონაცემების დამუშავებას ახდენს უშუალოდ ან უფლებამოსილი პირის მეშვეობით;

ვ) დამუშვებაზე უფლებამოსილი პირი - ნებისმიერი ფიზიკური ან იურიდიული პირი, რომელიც ამუშავებს მონაცემებს საკრებულოსთვის ან მისი სახელით;

ზ) მონაცემთა მიმღები -ნებისმიერი დაწესებულება, ფიზიკური ან იურიდიული პირი, რომელსაც საკრებულო გადასცემს მონაცემებს, გარდა პერსონალურ მონაცემთა დაცვის სამსახურისა;

თ) მესამე პირი- ნებისმიერი ფიზიკური ან იურიდიული პირი, საჯარო დაწესებულება, გარდა მონაცემთა სუბიექტისა, პერსონალურ მონაცემთა დაცვის სამსახურისა, მონაცემთა დამმუშავებლისა და უფლებამოსილი პირისა;

ი) ინციდენტი - პერსონალურ მონაცემთა უსაფრთხოების იმგვარი დარღვევა, რომელიც იწვევს მონაცემების არამართლზომიერ ან შემთხვევით დაზიანებას, დაკარგვას, უნებართვო გამჟღავნებას, განადგურებას, შეცვლას, მათზე წვდომას, მათ შეგროვებას ან სხვაგვარ უნებართვო დამუშავებას;

კ) პერსონალურ მონაცემთა დაცვის ოფიცერი - საკრებულოს თანამშრომელი, რომელიც ასრულებს საქართველოს კანონმდებლობით და წინამდებარე წესით განსაზღვრულ ფუნქციებს.

ლ) ვიდეომონიტორინგი − საჯარო ან კერძო სივრცეში განთავსებული/დამონტაჟებული ტექნიკური საშუალებების გამოყენებით ვიზუალური გამოსახულების მონაცემთა დამუშავება, კერძოდ, ვიდეოკონტროლი ან/და ვიდეოჩაწერა (გარდა ფარული საგამოძიებო მოქმედებისა);

მ) აუდიომონიტორინგი − საჯარო ან კერძო სივრცეში განთავსებული/დამონტაჟებული ტექნიკური საშუალებების გამოყენებით ხმოვანი სიგნალის მონაცემთა დამუშავება, კერძოდ, აუდიოკონტროლიან/და აუდიოჩაწერა (გარდა ფარული საგამოძიებო მოქმედებისა).

**თავი II**

**მუხლი 3.** მონაცემთა დამუშავება

1. საკრებულო მონაცემებს ამუშავებს, როგორც ავტომატური, ნახევრად ავტომატური, ასევე, არაავტომატური საშუალებების გამოყენებით. საკრებულო ამუშავებს, როგორც საკრებულოსთან შრომით ურთიერთობაში არსებული პირის, ასევე საჭიროების შემთხვევაში სხვა პირის პერსონალურ მონაცემებს, რომელიც დაკავშირებულია საკრებულოსთვის კანონმდებლობით დაკისრებული ვალდებულებების ჯეროვნად შესრულებასთან.
2. საკრებულო, საკრებულოს თავმჯდომრის (შემდგომში - თავმჯდომარე) ინდივიდუალური ადმინისტრაციულ-სამართლებრივი აქტის საფუძველზე, ამუშავებს ისეთ პერსონალურ მონაცემებს, როგორიცაა: საცხოვრებელი მისამართი, ინფორმაცია მოქალაქეობის, განათლების, პასპორტში, პირადობის დამადასტურებელ დოკუმენტში, დაბადების მოწმობაში, ავტომობილის მართვის მოწმობაში და პიროვნების მაიდენტიფიცირებელ სხვა დოკუმენტში მითითებული ინფორმაცია, საბანკო ანგარიშის ნომერი, საჯარო წყაროებში არსებული, მათ შორის, საჯარო საარჩევნო სიებში არსებული ინფორმაცია, რაც ინტერნეტში საჯაროდ ხელმისაწვდომია კანონიერად, ასევე სამსახურში დანიშვნა/გათავისუფლებასთან, და საკრებულოსათვის კანონმდებლობით დაკისრებული ვალდებულებების განხორციელებასთან დაკავშირებული ინფორმაცია.
3. საკრებულო, თანამშრომელთა ინტერესებიდან გამომდინარე, ამუშავებს განსაკუთრებული კატეგორიის მონაცემებს, ნასამართლეობის და ჯანმრთელობის მდგომარეობის შესახებ, მხოლოდ მონაცემთა სუბიექტის საჭიროებისთვის და მისი თანხმობის საფუძველზე.
4. მონაცემების მოპოვება/შეგროვება ხდება მხოლოდ კონკრეტული, მკაფიოდ განსაზღვრული და ლეგიტიმური მიზნებისათვის. მონაცემები მუშავდება იმ მოცულობით, რომელიც აუცილებელია ლეგიტიმური მიზნის მისაღწევად.
5. პერსონალურ მონაცემებზე წვდომა, საკუთარი კომპეტენციის ფარგლებში, შესაძლებელია ჰქონდეს საკრებულოს მიერ უფლებამოსილ პირს.
6. საკრებულო უფლებამოსილია, დაამუშავოს პერსონალური მონაცემები დისციპლინური პასუხისმგებლობის ღონისძიებების გატარების დროს.
7. საკრებულო უზრუნველყოფს:

ა) პერსონალურ მონაცემთა დაცვის მონიტორინგის მუდმივად განხორციელებას;

ბ) პერსონალური მონაცემების დამუშავების, შენახვის და გაცემის შესახებ დასაქმებულთა ინფორმირებას ხელშეკრულებით და ამ წესის შესაბამისად;

გ) მონაცემთა დამუშავებაში მონაწილე ფიზიკური პირის კონფიდენციალურობის დაცვას;

დ) ელექტრონული ინფორმაციის დამმუშავებელი მოწყობილობის დაცვას არაავტორიზებული წვდომისგან ან/და განზრახ დაზიანებისაგან. ამასთან, საკრებულო იღებს შესაბამის ზომებს, რათა მონაცემები დაცული იქნას უკანონო გამჟღავნებისაგან, შეცვლისგან ნებისმიერი სხვა ფორმით უკანონო გამოყენებისა და შემთხვევითი ან სხვა სახის დაკარგვისგან;

ე) მონაცემთა ბაზების იმგვარ ადმინისტრირებას, რომ ინფორმაცია პირს მიეწოდოს ინდივიდუალურად.

**მუხლი 4.** მონაცემთა დამუშავების საფუძვლები

1. საკრებულო მონაცემებს ამუშავებს:

ა) მონაცემთა სუბიექტის თანხმობა მონაცემთა ერთი ან რამდენიმე კონკრეტული მიზნით დამუშავებაზე;

ბ) მონაცემთა სუბიექტთან დადებული გარიგებით ნაკისრი ვალდებულების შესასრულებლად ან მონაცემთა სუბიექტის მოთხოვნით გარიგების დასადებად, ან მონაცემთა დამუშავება გათვალისწინებულია კანონით;

გ) მონაცემთა დამუშავება საჭიროა დამუშავებისთვის საკრებულოს მიერ კანონმდებლობით მისთვის დაკისრებული მოვალეობების შესასრულებლად;

დ) მონაცემი საჯაროდ ხელმისაწვდომია ან მონაცემთა სუბიექტმა იგი საჯაროდ ხელმისაწვდომი გახადა;

ე) მონაცემთა დამუშავება აუცილებელია მონაცემთა სუბიექტის ან სხვა პირის სასიცოცხლო ინტერესების დასაცავად, მათ შორის, ეპიდემიის მონიტორინგის ან/და მისი გავრცელების აღკვეთის, ჰუმანიტარული კრიზისების, ბუნებრივი და ადამიანის მოქმედებით გამოწვეული კატასტროფების სამართავად;

ვ) მონაცემთა დამუშავება აუცილებელია მნიშვნელოვანი საჯარო ინტერესის დასაცავად;

ზ) მონაცემთა დამუშავება აუცილებელია კანონმდებლობით განსაზღვრული საჯარო ინტერესის სფეროსთვის მიკუთვნებული ამოცანების შესასრულებლად, მათ შორის, დანაშაულის თავიდან აცილების, დანაშაულის გამოძიების, სისხლისსამართლებრივი დევნის, მართლმსაჯულების განხორციელების, ოპერატიულ-სამძებრო საქმიანობის, საზოგადოებრივი უსაფრთხოების, მართლწესრიგის დაცვის, მათ შორის, ინფორმაციული უსაფრთხოებისა და კიბერუსაფრთხოების უზრუნველყოფის, მიზნებისთვის;

თ) მონაცემთა დამუშავება აუცილებელია საკრებულოს ან მესამე პირის მნიშვნელოვანი ლეგიტიმური ინტერესების დასაცავად, გარდა იმ შემთხვევისა, თუ არსებობს მონაცემთა სუბიექტის უფლებების დაცვის აღმატებული ინტერესი;

ი) მონაცემთა დამუშავება აუცილებელია მონაცემთა სუბიექტის განცხადების განსახილველად

1. მონაცემთა დამუშავების სამართლებრივი საფუძვლის დასაბუთების ვალდებულება ეკისრება დამუშავებისთვის პასუხისმგებელ პირს.
2. პერსონალური მონაცემების დამუშავებამდე, მონაცემთა სუბიექტის თანხმობა უნდა იყოს ნებაყოფლობითი, მკაფიო. დამუშვებას საფუძვლად დაედოს მონაცემთა სუბიექტის

თანხმობა, გამოხატვის საშუალება იყოს ნათელი, რომლითაც დგინდება მონაცემთა სუბიექტის ნება.

**მუხლი 5**. პერსონალური მონაცემების მოპოვება მესამე პირისაგან

1. საკრებულომ, მონაცემთა სუბიექტის პერსონალური მონაცემები, შესაძლოა მოიპოვოს:

ა) მესამე პირებისგან,

საქართველოს კანონმდებლობით განსაზღვრულ შემთხვევებში;

ბ) საკრებულოს მმართველობის სფეროს მიკუთვნებული ამოცანების შესასრულებლად;

გ) საჯარო დაწესებულებებთან ან კერძო სამართლის იურიდიულ პირებთან ნაკისრი ვალდებულებებიდან გამომდინარე.

1. მესამე პირს წარმოადგენს ფიზიკური ან/და იურიდიული პირი.

**მუხლი 6.** განსაკუთრებული კატეგორიის მონაცემთა დამუშავება

საკრებულოს მიერ დაშვებულია განსაკუთრებული კატეგორიის მონაცემთა დამუშავება, როგორიცაა ნასამართლობა და ჯანმრთელობის მდგომარეობასთან დაკავშირებული მონაცემები, რაც აუცილებელია შრომითი ვალდებულებების და ურთიერთობების ხასიათიდან გამომდინარე და იგი ხორციელდება საქართველოს კანონმდებლობის და მონაცემთა სუბიექტის წერილობითი თანხმობის საფუძველზე. ასევე, კანონმდებლობით დაკისრებული მოვალეობის შესასრულებლად საჭირო განსაკუთრებული კატეგორიის სხვა მონაცემები.

**მუხლი 7.** გარდაცვლილი პირის მონაცემთა დაცვა

გარდაცვლილი პირის მონაცემების დამუშავება, რომელიც დაცულია საკრებულოში, დასაშვებია, გარდა იმ შემთხვევისა, თუ ამ მონაცემთა დამუშავებაზე შეზღუდვის შესახებ არსებობს მონაცემთა სუბიექტის მშობლის, შვილის, შვილიშვილის ან მეუღლის მიერ გაცემული წერილობითი დოკუმენტი, ან გარდაცვლილმა მონაცემთა სუბიექტმა გარდაცვალებამდე წერილობით აკრძალა მისი გარდაცვალების შემდეგ, მის შესახებ მონაცემთა დამუშავება.

**მუხლი 8.** მონაცემთა სუბიექტის უფლებები და მოვალეობები

1. მონაცემთა სუბიექტს უფლება აქვს მოსთხოვოს საკრებულოს ინფორმაცია მის შესახებ მონაცემთა დამუშავების თაობაზე. საკრებულო შეტყობინების მიღებიდან არაუგვიანეს 10 (ათი) სამუშაო დღისა, რაც განსაკუთრებულ შემთხვევაში სათანადო დასაბუთებით შესაძლოა გაგრძელდეს 10 სამუშაო დღით, უზრუნველყოფს მონაცემთა სუბიექტის ინფორმირებას:

ა) დამუშავებას დაქვემდებარებული პერსონალური მონაცემების კატეგორიის, მიზნისა სამართლებრივი საფუძვლის და მონაცემთა მოპოვების წყაროს შესახებ;

ბ) პერსონალური მონაცემების მესამე პირზე გადაცემის შემთხვევში, გადაცემის სამართლებრივი საფუძვლის და მიზნის შესახებ, გარდა კანონით გათვალისწინებული შემთხვევებისა.

1. მონაცემთა სუბიექტს უფლება აქვს ნებისმიერ დროს, ყოველგვარი განმარტების ან დასაბუთების გარეშე გამოიხმოს მის მიერ გაცემული თანხმობა. ამ შემთხვევაში, მონაცემთა სუბიექტის მოთხოვნის საფუძველზე, მონაცემთა დამუშავება უნდა შეწყდეს ან/და დამუშავებული მონაცემები წაიშალოს ან განადგურდეს მოთხოვნიდან არაუგვიანეს 10 სამუშაო დღისა, თუ არ არსებობს მონაცემთა დამუშავების სხვა საფუძველი.
2. მონაცემთა სუბიექტის მიერ თანხმობის გამოხმობა არ იწვევს თანხმობის გამოხმობამდე და თანხმობის ფარგლებში წარმოშობილი სამართლებრივი შედეგების გაუქმებას.
3. მოითხოვოს პერსონალური მონაცემების ცვლილება, განახლება, დამატება, დაბლოკვა, წაშლა ან განადგურება, თუ პერსონალური მონაცემები არის არასრული, არაზუსტი, მოძველებულია ან უკანონო გზით მოპოვებული.
4. საქართველოს კანონმდებლობის შესაბამისად, შესაძლოა შეიზღუდოს პერსონალურ მონაცემთა დაუყოვნებლივი წაშლის შესაძლებლობა.

**მუხლი 9.** საკრებულოში დასაქმებულ პირთა უფლება-მოვალეობანი

1. საკრებულო უზრუნველყოფს დასაქმებულ პირთა ინფორმირებას, თუ რა სახის პერსონალურ მონაცემებს დაამუშავებს მის შესახებ.
2. საკრებულოს მიერ განსაზღვრულ, პერსონალური მონაცემის დამუშავებაზე უფლებამოსილ პირებს ევალებათ პერსონალური მონაცემების შემცველი დოკუმენტებისა და ფაილების იმგვარი შენახვა, რომ თავიდან იქნეს აცილებული მონაცემის უკანონოდ გამჟღავნება, დაკარგვა, წაშლა ან განადგურება
3. საკრებულოში დასაქმებული პირი ვალდებულია არ გაამჟღავნოს და არ გადასცეს პერსონალური მონაცემები სხვა პირებს, (მათ შორის, სამსახურიდან გათავისუფლების შემდეგაც).

**მუხლი 10.** ელექტრონული ფოსტისა და ტელეფონის ნომრის გამოყენება

დაკისრებული ფუნქციების ეფექტური შესრულებისთვის, ასევე სწრაფი კომუნიკაციის მიზნებისთვის, საკრებულო ამუშავებს საკრებულოსთან შრომით ურთიერთობაში მყოფი ფიზიკური პირების ელ-ფოსტებსა და ტელეფონის ნომრებს. აგრეთვე, იმ პირების ელ- ფოსტებსა და ტელეფონის ნომრებს, რომლებიც არ არიან საკრებულოს თანამშრომლები, მაგრამ მათთან სწრაფი და ეფექტური კომუნიკაცია საჭიროა დაკისრებული ვალდებულებების შესასრულებლად.

**მუხლი 11.** ინციდენტი

1. საკრებულო აღრიცხავს ინციდენტს, აღმოჩენიდან არა უგვიანეს 72 საათისა. დამდგარი შედეგი და მიღებული ზომები ინციდენტის შესახებ წერილობით ან ელექტრონული ფორმით ეცნობება პერსონალურ მონაცემთა დაცვის სამსახურს, გარდა იმ შემთხვევისა, როდესაც ნაკლებ სავარაუდოა, რომ ინციდენტი მნიშვნელოვან ზიანს არ გამოიწვევს ან/და მნიშვნელოვან საფრთხეს არ შეუქმნის ადამიანის ძირითად უფლებებსა და თავისუფლებებს
2. საკრებულო ვალდებულია, აღრიცხოს მონაცემთა დამუშავებასთან დაკავშირებული, მათ შორის ინციდენტის შესახებ ინფორმაცია. აღნიშნული ვალდებულება ყველა აღმოჩენილ ინციდენტზე ვრცელდება, მიუხედავად იმისა, ექვემდებარება თუ არა ინციდენტი პერსონალურ მონაცემთა დაცვის სამსახურისთვის ან/და მონაცემთა სუბიექტისთვის შეტყობინებას

**მუხლი 12.** ინციდენტის შეფასება

1. ინციდენტის შედეგად ადამიანის უფლებებისა და თავისუფლებებისათვის საფრთხის შექმნის სიმძიმის შეფასებისას უნდა მოხდეს შემდეგი კრიტერიუმების გათვალისწინება:

ა) ინციდენტის სახე - მონაცემთა კონფიდენციალობის, მონაცემთა მთლიანობის და მონაცემთა ხელმისაწვდომობის დარღვევა;

ბ) პერსონალური მონაცემების კატეგორია, რომლებზეც გავლენას ახდენს ინციდენტი;

გ) მონაცემთა სუბიექტის იდენტიფიცირების შესაძლებლობის ხარისხი;

დ) ინციდენტის მასშტაბი;

ე) დამუშავებისთვის პასუხისმგებელი პირის საქმიანობის განსაკუთრებული ხასიათი, რასაც შესაძლებელია ახლდეს მომეტებული საფრთხე;

ვ) სხვა ისეთი გარემოება, რამაც შესაძლოა არსებითი გავლენა მოახდინოს ინციდენტის შედეგად ადამიანის უფლებებისა და თავისუფლებებისთვის მნიშვნელოვანი საფრთხის შექმნის ალბათობის სიმძიმეზე.

**მუხლი 13.** მონაცემთა უსაფრთხოება

საკრებულოს მიერ მიღებულია შესაბამისი ორგანიზაციულ - ტექნიკური და ინფორმაციული ზომები, რაც უზრუნველყოფს მონაცემთა დაცვას შემთხვევითი ან უკანონო განადგურებისაგან, შეცვლისგან, გამჟღავნებისგან, მოპოვებისგან, ნებისმიერი სხვა ფორმით უკანონო გამოყენებისა და შემთხვევითი ან უკანონო დაკარგვისგან.

**მუხლი 14.** ადამიანის უფლებათა და თავიფუფლებათ შელახვის საფრთხეების განსაზღვრა და შეფასება

1. ინციდენტით გამოწვეული შესაძლო შედეგის სიმძიმის შეფასების შემდეგ განისაზღვრება, ადამიანის ძირითადი უფლებებისა და თავისუფლებებისთვის მნიშვნელოვანი ზიანის გამომწვევი ან/და მნიშვნელოვანი საფრთხის შემცველი შედეგის დადგომის ალბათობა, რაც შეიძლება იყოს დაბალი, საშუალო ან მაღალი.
2. ინციდენტი, ადამიანის უფლებებისა და თავისუფლებების შელახვის სიმძიმის თვალსაზრისით, მნიშვნელოვანი ზიანის გამომწვევად უნდა იქნეს მიჩნეული, მათ შორის, იმ შემთხვევებში, თუ მას მოჰყვა ან/და შესაძლოა მოჰყვეს:

ა) მონაცემთა სუბიექტის დისკრიმინაცია, ვინაობის მითვისება ან გაყალბება, ფინანსური ზიანი, მონაცემთა სუბიექტის რეპუტაციის შელახვა, პროფესიული საიდუმლოებით დაცული პერსონალური მონაცემების კონფიდენციალობის დარღვევა, ან სხვა სახის მნიშვნელოვანი სოციალური ან/და ეკონომიკური ზიანი;

ბ) მონაცემთა სუბიექტის „პერსონალურ მონაცემთა დაცვის შესახებ“ საქართველოს კანონით გათვალისწინებული უფლებების რეალიზებისათვის ხელის შეშლა, მათ შორის, მონაცემთა სუბიექტის უფლებების კანონით დადგენილ ვადებში რეალიზების შეზღუდვა;

გ) პერსონალური მონაცემების იმგვარი წაშლა/განადგურება, რომელიც არ ექვემდებარება აღდგენას, ან მისი აღდგენა არაპროპორციულად დიდ დროსა და ძალისხმევას საჭიროებს, გარდა იმ შემთხვევისა, როდესაც პერსონალური მონაცემების (გარდა განსაკუთრებული კატეგორიის პერსონალური მონაცემისა) დამუშავების მიზნიდან გამომდინარე, მათი წაშლის/განადგურების შედეგად, მონაცემთა სუბიექტს მნიშვნელოვანი ზიანი არ ადგება;

დ) განსაკუთრებული კატეგორიის მონაცემების უკანონო გამჟღავნება;

ე) შეზღუდული შესაძლებლობების მქონე პირების, არასრულწლოვნების და სხვა განსაკუთრებული სოციალური თუ სამართლებრივი დაცვის საჭიროების მქონე მონაცემთა სუბიექტების პერსონალური მონაცემების უკანონო დამუშავება.

**მუხლის 15.** პერსონალურ მონაცემთა დაცვის სამსახურისათვის შეტყობინების ვალდებულება, ფორმა და ვადები.

1. პერსონალურ მონაცემთა დაცვის ოფიცერი ვალდებულია, ინციდენტის შესახებ შეატყობინოს პერსონალურ მონაცემთა დაცვის სამსახურს, მხოლოდ იმ შემთხვევაში თუ ინციდენტი საშუალო ან მაღალი ალბათობით მნიშვნელოვან ზიანს გამოიწვევს ან/და მნიშვნელოვან საფრთხეს შეუქმნის ადამიანის ძირითად უფლებებსა და თავისუფლებებს.
2. თითოეული შეტყობინების დროულობის შეფასებისას მხედველობაში მიიღება ინციდენტის ხასიათი, მასშტაბი და მონაცემთა სუბიექტების უფლებებისადმი მოსალოდნელი შედეგების სიმძიმე;
3. ინციდენტის შესახებ შეტყობინება, ფორმის შევსება და მისი წარდგენა უნდა განახორციელოს პერსონალურ მონაცემთა დაცვის ოფიცერმა, ხოლო მისი არყოფნის შემთხვევაში, დამუშავებისთვის პასუხისმგებელი პირის მიერ განსაზღვრულმა სხვა პირმა;
4. პერსონალურ მონაცემთა დაცვის სამსახურისათვის მიწოდებული ინფორმაცია უნდა შეიცავდეს „პერსონალურ მონაცემთა დაცვის შესახებ“ კანონით გათვალისწინებულ რეკვიზიტებს.
5. ინციდენტის პერსონალურ მონაცემთა დაცვის სამსახურისთვის შეტყობინების ვალდებულება არ წარმოიშობა, თუ დაბალია ალბათობა, რომ ინციდენტი მნიშვნელოვან ზიანს გამოიწვევს ან/და მნიშვნელოვან საფრთხეს შეუქმნის ადამიანის ძირითად უფლებებსა და თავისუფლებებს.

**თავი III**

**მუხლი 16.** პერსონალურ მონაცემთა დაცვის ოფიცერი

1. საკრებულოში, პერსონალურ მონაცემთა დამუშავების პროცესების კანონმდებლობასთან შესაბამისობის უზრუნველყოფას ახორციელებს პერსონალურ მონაცემთა დაცვის ოფიცერი, რომელიც თავის საქმიანობაში დამოუკიდებელია და ანგარიშვალდებულია თავმჯდომარის და თავმჯდომარის მოადგილეების წინაშე.
2. პერსონალურ მონაცემთა დაცვის ოფიცერი:

ა) მონიტორინგს უწევს საკრებულოში პერსონალურ მონაცემთა დამუშავების პროცესს;

ბ) საჭიროების შემთხვევაში, თანამშრომლობს პერსონალურ მონაცემთა დაცვის სამსახურთან;

გ) უზრუნველყოფს თანამშრომელთა ინფორმირებას პერსონალურ მონაცემთა დაცვის საკითხებზე;

დ) განიხილავს მონაცემთა სუბიექტის განცხადებებს, საჩივრებს და გასცემს შესაბამის რეკომენდაციას;

ე) პერსონალურ მონაცემთა დაცვის საკითხზე კონსულტაციას უწევს საკრებულოში დასაქმებულ პირებს;

ვ) მონაცემთა დაცვასთან დაკავშირებულ საკითხებზე, მათ შორის, მარეგულირებელი სამართლებრივი ნორმების მიღების ან შეცვლის შესახებ, ახორციელებს დამუშავებისთვის პასუხისმგებელი პირის, დამუშავებაზე უფლებამოსილი პირისა და მათი თანამშრომლების ინფორმირებას, მათთვის კონსულტაციისა და მეთოდური დახმარების გაწევას;

ზ) მონაწილეობს მონაცემთა დამუშავებასთან დაკავშირებული შიდა რეგულაციებისა და მონაცემთა დაცვაზე ზეგავლენის შეფასების დოკუმენტის შემუშავებაში, აგრეთვე მონიტორინგს უწევს დამუშავებისთვის პასუხისმგებელი პირის ან დამუშავებაზე უფლებამოსილი პირის მიერ საქართველოს კანონმდებლობისა და შიდა ორგანიზაციული დოკუმენტების შესრულებას;

თ) მოთხოვნის შემთხვევაში, პერსონალურ მონაცემთა დაცვის სამსახურს, წარუდგენს ინფორმაციასა და დოკუმენტებს, ასევე სამსახურის დავალებებისა და რეკომენდაციების შესრულების კოორდინაციასა და მონიტორინგის შესახებ ანგარიშს;

ი) მონაცემთა სუბიექტის მომართვის შემთხვევაში, აწვდის ინფორმაციას მონაცემთა დამუშავების პროცესებისა და მისი უფლებების შესახებ.

1. დამუშავებისთვის პასუხისმგებელი პირის და დამუშავებაზე უფლებამოსილი პირის მიერ უზრუნველყოფილია პერსონალურ მონაცემთა დაცვის ოფიცრის სათანადო ჩართულობა მონაცემთა დამუშავებასთან დაკავშირებით მნიშვნელოვანი გადაწყვეტილების მიღების პროცესში.
2. პერსონალურ მონაცემთა დაცვის ოფიცრის ვინაობა და საკონტაქტო ინფორმაცია, კანონის თანახმად პროაქტიულად გამოქვეყნებულია საკრებულოს ოფიციალურ ვებგვერდზე Kobuleti.gov.ge.
3. საკრებულო, პერსონალურ მონაცემთა დაცვის ოფიცრის დროებითი არყოფნის ან მისი უფლებამოსილების შეწყვეტის შემთხვევაში, გაუმართლებელი დაყოვნების გარეშე, პერსონალურ მონაცემთა დაცვის ოფიცრის უფლებამოსილებით აღჭურავს სხვა პირს.

**მუხლი 17.** ინციდენტის შესახებ მონაცემთა სუბიექტის ინფორმირების ვალდებულება და გამომრიცხავი გარემოებები

1. თუ ინციდენტი მაღალი ალბათობით გამოიწვევს მნიშვნელოვან ზიანს ან/და მნიშვნელოვან საფრთხეს შეუქმნის ადამიანის ძირითად უფლებებსა და თავისუფლებებს, საკრებულო ინციდენტის აღმოჩენიდან პირველი შესაძლებლობისთანავე, გაუმართლებელი დაყოვნების გარეშე აცნობებს მონაცემთა სუბიექტს ინციდენტის შესახებ და მარტივად და მისთვის გასაგებ ენაზე მიაწვდის ინციდენტთან დაკავშირებულ გარემოებების, ინციდენტით გამოწვეული სავარაუდო/დამდგარი ზიანის, მის შესამცირებლად ან აღმოსაფხვრელად განხორციელებული ან დაგეგმილი ღონისძიებების შესახებ ინფორმაციას.
2. თუ მონაცემთა სუბიექტის ინფორმირება არაპროპორციულად დიდ ხარჯებს ან ძალისხმევას მოითხოვს, საკრებულოს საჯაროთ, ან სხვა ისეთი ფორმით გაავრცელებს ინფორმაციას, რითაც უზრუნველყოფილი იქნება მონაცემთა სუბიექტის მიერ ინფორმაციის მიღება.
3. საკრებულო ინციდენტის შესახებ მონაცემთა სუბიექტების ინფორმირების ვალდებულება არ წარმოიშობა, თუ ეს საფრთხეს შეუქნის:

ა) საზოგადოებრივი უსაფრთხოების ინტერესებს;

ბ) სახელმწიფო საიდუმლოების დაცვის ინტერესებს;

გ) სახელმწიფო უსაფრთხოების, ინფორმაციული უსაფრთხოებისა და კიბერუსაფრთხოების ან/და თავდაცვის ინტერესებს;

დ) ქვეყნისთვის მნიშვნელოვან ფინანსურ ან ეკონომიკურ, საზოგადოებრივი ჯანმრთელობისა და სოციალური დაცვის საკითხებთან დაკავშირებულ ინტერესებს;

ე) დანაშაულის თავიდან აცილებას, ოპერატიულ-სამძებრო საქმიანობას, დანაშაულის გამოძიებას, სისხლისსამართლებრივ დევნას;

ვ) მართლმსაჯულების განხორციელებას.

1. მონაცემთა სუბიექტების ინფორმირების ვალდებულება ასევე არ წარმოიშობა იმ შემთხვევაში, თუ დამუშავებისთვის პასუხისმგებელმა პირმა მიიღო შესაბამისი უსაფრთხოების ზომები, რის შედეგადაც თავიდან იქნა აცილებული ადამიანის ძირითადი უფლებებისა და თავისუფლებების დარღვევის მნიშვნელოვანი საფრთხე.

თავი IV

**მუხლი 18.** მონაცემთა შენახვის ვადა

მონაცემები შეინახება მხოლოდ იმ ვადით, რომელიც აუცილებელია მონაცემთა დამუშავების შესაბამისი ლეგიტიმური მიზნის მისაღწევად. იმ მიზნის მიღწევის შემდეგ, რომლისთვისაც მუშავდება მონაცემები, ისინი უნდა წაიშალოს, განადგურდეს ან შენახული უნდა იქნეს დეპერსონალიზებული ფორმით, გარდა იმ შემთხვევისა, თუ მონაცემთა დამუშავება განსაზღვრულია კანონით ან /და კანონის შესაბამისად გამოცემული კანონქვემდებარე ნორმატიული აქტით და მონაცემთა შენახვა აუცილებელი და პროპორციული ზომაა დემოკრატიულ საზოგადოებაში აღმატებული ინტერესების დასაცავად.

**მუხლი 19.** გასაჩივრების უფლება

მონაცემთა სუბიექტს უფლება აქვს, „პერსონალურ მონაცემთა დაცვის შესახებ“ საქართველოს კანონით გათვალისწინებული უფლებების , დარღვევის შემთხვევაში, კანონით დადგენილი წესით, მიმართოს პერსონალურ მონაცემთა დაცვის სამსახურს, სასამართლოს ან/და ზემდგომ ადმინისტრაციულ ორგანოს.